
Din această fişă veţi afla câte ceva despre: 
- Ce este Lotus Notes 
- Ce înseamnă comunicarea în mediul Lotus Notes 
- Ce înseamnă colaborarea în mediul Lotus Notes 
- Ce înseamnă coordonarea în mediul Lotus Notes 
- Mediul Notes 
- Utilizarea bazelor de date Notes locale 
- Utilizarea bazelor de date Notes pe un server Domino 
- Identitatea în Notes 


1. Ce este Lotus Notes? 

Lotus Notes este un produs al companiei IBM şi este considerat cel mai 
reprezentativ software pentru ceea ce se numeşte groupware. Printre concurenţii 
săi cei mai reprezentativi se enumeră Groupwise al firmei Novell, OpenMail al 
firmei Hewllet Packard şi InterOffice al firmei Oracle. 


GROUPWARE este o tehnologie de colaborare care ajuta ajuta oamenii sa 
lucreze impreuna in grupuri. Instrumentele groupware sunt aplicaţii reţea ce 
permit grupurilor de lucru să colaboreze într-o manieră facilă. În afară de 
groupware, în literatura de specialitate mai întâlnim şi alte două sintagme: 

COLLABORATIVE COMPUTING - sintagma defineşte un sistem hardware 
şi software care ajută oamenii să lucreze mai bine împreună. 

WORKGROUP COMPUTING - sintagma defineşte o tehnologie care 
permite oamenilor să lucreze împreună, indiferent de loc şi timp. 


Groupware reprezintă un model organizaţional ce a apărut în anii' 90 şi 
corespunde informaticii comunicaţionale şi descentralizate. Literar groupware ar 
însemna prin traducere directă lucru în grup sau lucru în echipă. 

Este şi motivul pentru care, ca să înţelegeţi Notes, trebuie să ştiţi câte ceva 
despre grupurile de lucru (workgroup), ceva ce face ca Notes-ul să fie unic în 
lumea calculatoarelor. 


Lotus Notes şi lucrul în echipa 
Lotus a fost una din firmele care au încercat să vină în întâmpinarea 


necesităţilor de a lucra în echipă: distribuirea informaţiei, transmiterea 
documentelor pe trasee impuse de tipul lor, controlul strict al versiunilor, 
posibilităţi vaste de comunicare prin mesaje electronice, colectarea şi 
sistematizarea rezultatelor muncii şi multe altele. 

Lotus Notes este binecunoscut pentru facilităţile sale deosebite în ceea ce 
priveşte lucrul cu un număr mare de documente: organizare, sortare, căutare, 
controlul versiunilor, fluxul documentelor, e-mail, replicare. Pentru a putea 
transforma Notes într-un server de aplicaţii Internet, Lotus a elaborat Domino. 


Nota: Domino este un serviciu ce poate rula peste orice server Notes Release 4.x. 
Tehnologia Domino extinde “bătaia” aplicaţiilor Notes către Web, permiţând însă elaborarea 
aplicaţiilor şi administrarea serverului de sub Notes. Deoarece “ştie” HTTP, HTML, precum 
şi alte standarde şi protocoale Internet deschise, Domino permite oricărui client Web să 
acceseze şi să interacţioneze cu aplicaţiile Notes de pe un server Notes. Şi aceasta folosind 
toate facilităţile oferite de Notes cum ar fi baze de date, securitate, mesaje electronice, 
fluxuri de lucru, replicare şi tehnologii de proiectare a aplicaţiilor - inclusiv limbajul de 
programare orient obiect LotusScript. 


Membrii unui grup de lucru pot fi oricare dintre următorii: 

e indivizi care sunt conectaţi constant unul cu altul prin reţele locale (LAN, 
Intranet), 

e indivizi care sunt câteodată conectaţi la LAN şi se află (uneori) în afara 
firmei, 

e indivizi care lucrează întotdeauna în afara LAN-ului şi trebuie să se cupleze 
prin modem la un server Notes, pentru a face schimb de date cu membrii 
grupului, 

e indivizi care sunt într-un alt LAN şi care sunt fie conectaţi constant la acest 
LAN, fie se conectează din când în când prin modem sau alt tip de conectare, 

e indivizi care comunică cu alţi membri ai grupului folosind un browser Web 
prin Internet, 

e indivizi care folosesc un laptop. 

Pe scurt, puteţi fi membrii unui grup Notes dacă folosiţi practic orice tip de 
computer, de oriunde, atât timp cât există o cale de comunicare cu un server 
Notes comun. 


Instrumentele groupware permit indivizilor să lucreze împreună prin 
comunicare, colaborare şi coordonare la momente de timp şi în locuri diferite. 
Sintetic putem descrie mediul groupware prin ecuaţia următoare: 


GROUPWARE = GRUPURI DE LUCRU +3C + TEHNOLOGII 
GROUPWARE = GRUPURI DE LUCRU + COMUNICARE + COLABORARE + 
COORDONARE + TEHNOLOGII 


a). Comunicarea - primul C al Lotus Notes 


Primul lucru care ne vine în minte atunci când vorbim de Notes este 
comunicarea, pentru că (logic), membrii unui grup trebuie să comunice unii cu 
ceilalţi. 

Deci cum comunică un grup dacă nu foloseşte Notes? 


e dacă sunt în apropiere, ei pot să se întâlnească “faţă în faţă”, în mod 
informal: 

e adăugaţi un pic de ierarhie şi probabil că întâlnrile vor avea loc în timpul 
orelor de program; 

e adăugaţi şi un pic de distanţă şi comunicarea va deveni dificilă: probabil vor 
folosi telefonul şi biletelele; 

e adaugaţi şi mai multă distanţă şi probabil vor folosi scrisorile, faxul, 

_telefoanele interurbane, etc. 

În oricare din situaţiile de mai sus, Notes poate îmbunăţăţi comunicarea, 
deoarece indivizii implicaţi pot impărtăşi informaţii, se pot întâlni oriunde şi pot 
comunica unul cu celălalt. Nu mai e nevoie de telefoane, deoarece un mesaj poate 
fi trimis unui membru al echipei (sau chiar tuturor deodată, ceea ce nu se putea 
face la telefon). Acesta poate citi mesajul când are timp, fără întreruperi din cauza 
telefonului. Informaţia este acolo, unde trebuie, indiferent de poziţia utilizatorului. 

Indivizii pot trimite e-mailuri unui alt individ sau tuturor; pot trimite pagini 
Web, pot schimba antetul notiţelor scrise sau pot “ştampila” notițele, 
personalizând e-mailurile lor. 

În afară de e-mail, multe organizaţii pot comunica cu angajaţii lor folosind 
bazele de date Notes şi bibliotecile electronice. Documentele sunt distribuite prin 
intermediul Notes sau prin browsere Web şi oamenii pot citi documentele oricând 
vor. Notes este un instrument excelent ce poate fi utilizat ca o bibliotecă 
electronică on-line. Documentele pot fi căutate folosind un index text care-i ajută 
pe utilizatori să găsească repede informaţia de care are nevoie. 

Bine, veţi spune: orice pachet e-mail poate face câteva din aceste lucruri, 
dacă nu toate. Dar mai sunt şi alte facilităţi (în afară de comunicare) oferite de 
Notes. 


b) Colaborarea - al doilea C al Lotus Notes 


Cel mai bun lucru lucrând ca membru al unei echipe este că îmbunătăţiţi 
şansele de a veni cu o idee bună. Toată lumea îşi spune punctul de vedere şi se 
ivesc idei noi. Puteţi colabora cu oricine, fără să aibă importanţă unde este. În 
Notes, un prim exemplu de colaborare este reprezentat de bazele de date de 
discuţii, asemănătoare grupurilor de news din Internet. O persoană scrie un mesaj 
şi oricine poate să răspundă. Toată lumea poate citi ce s-a scris. Discuţia este 
controlată de securitatea sistemului Notes, care determină: 

e cine are acces la baza de date, 
e cine poate crea sau edita documente 
e cine poate răspunde la documentele existente. 

Bineînţeles, puteţi folosi Notes şi pentru a colabora cu alte persoane din 
organizaţia voastră. Însă veţi descoperi adevărata putere a Notes, atunci când veţi 
vedea că se poate construi uşor şi repede o comunitate virtuală cu alte organizaţii 
care folosesc Notes, sau puteţi folosi Notes pentru a crea un intranet, astfel încât 
să colaboraţi folosind orice browser Web. 


Nota: Internetul este o reţea globală de calculatoare care folosesc acelaşi protocol numit 
TCP/IP. În Internet, puteţi schimba e-mailuri, puteţi transfera fişiere prin FIP şi puteţi folosi 
WEB-ul (WWW). Un intranet este o reţea care foloseşte tehnologia Internetului în spatele 
unui firewall. Dacă aveţi un intranet, puteţi accesa date prin intermediul paginilor Web care 
sunt disponibile doar persoanelor din organizaţia voastră. Dacă extindeţi intranetul la 
persoane din afara organizaţiei obţineţi ceea ce se numeste un extranet. De exemplu, puteţi 
stabili un mediu de colaborare, în care clienţii şi furnizorii au acces la anumite date din 
sistemul vostru de informaţii şi din intranet. 


c) Coordonarea 


Coordonarea este al treilea C al Lotus Notes. Puteţi comunica direct cu alţi 
utilizatori, şi puteţi folosi Notes ca un instrument de colaborare, dar puteţi de 
asemeni să folosiţi Notes ca un instrument de automatizare a fluxului de 
documente din organizaţia voastră (tehnologii informatice: GED!, workflow) 


Exemplul 1 

Să presupunem că aveţi anumite informaţii care sunt pregătite pentru public. Aceste 
documente trebuie să treacă printr-un proces de autorizare care include câteva editări 
înainte de publicare. Vechiul mod de lucru probabil că vă este familiar. Creați o ciornă şi 
plimbaţi un exemplar pe la câţiva cititori. Sau puteţi da un exemplar unei persoane, care o 
va înainta pe cale ierarhică. Eventual, una sau mai multe copii ale documentului se vor 
întoarce la voi cu sugestii pentru modificări. Scoateţi originalul, faceţi modificările şi apoi 
trimiteţi documentul spre aprobare din nou. 

Procesul editorial tradiţional are câteva dezavantaje, dintre care cel mai important 
este lipsa de comunicare. Cu Notes, puteţi coordona acest proces în mod automat. Creați o 
ciornă şi definiţi ciclul de aprobări. Documentul poate fi distribuit pentru revederi în serie 
sau simultane, de exemplu. Notes trimite documentul primului editor şi emite semnale de 
avertizare (dacă acesta nu răspunde într-un anumit timp). După ce editorul a terminat cu 
documentul, acesta este trimis automat către următorul editor şi aveţi opţiunea de a urmări 
documentul şi să vedeţi unde este într-un anumit moment, pe măsură ce se mişcă în acest 
ciclu. Acesta este doar un exemplu despre cum Notes poate fi folosit pentru a coordona 
fluxul de muncă dintr-o organizaţie. 

Exemplul 2 

Notes poate fi folosit într-o organizaţie de vânzări. Reprezentanţii de vânzări de pe 
teren pot să verifice stocurile într-o bază de date Notes. Când introduc o comandă de la un 
client, ei pot să se conecteze prin modem la sediul central pentru a face comanda. Stocurile 
se pot actualiza automat şi comanda este afişată într-o vedere Notes, folosită de 
departamentul de livrări. Când comanda e livrată, contul clientului este actualizat şi 
contabilitatea este informată că o factură trebuie completată. Eventual, informaţia circulă în 
circuit complet. Urmatoarea dată când un reprezentant de vânzări vizitează acel client, 
poate întreba dacă mai are nevoie de acele produse. Toată această coordonare are loc într-o 
aplicaţie Notes bine proiectată care face ca informaţia să fie disponibilă în timp real. Fluxul 
de informaţie este coordonat de Notes, fiecare membru al echipei primind doar informaţia 
de care are nevoie pentru a-şi face treaba în mod eficient. 


2. Mediul Notes 


Este dificil sa descriem un mediu “tipic” Notes deoarece acesta oferă 
facilităţi multiple. Mediul Notes este un amestec complex de clienţi Notes, servere 
Domino şi browsere Web în LAN-uri, WAN-uri şi Internet. 

La un nivel foarte înalt, mediul Notes include un server Domino şi cel puţin 
un client Notes. Notes, rulează într-o reţea LAN folosind un protocol de reţea 
pentru a transfera date între clienţii Notes şi serverul Domino. 

Topologia reţelei poate fi variată, incluzând linii telefonice pentru clienţii 
Notes mobili; linii dedicate care leagă mai multe LAN-uri într-o reţea mai mare; 
chiar şi conexiuni Internet care permit clienţilor Notes să comunice cu serverul 
Domino şi permit browserelor Web să acceseze pagini Web care sunt publicate pe 
serverul Domino. 

Un exemplu de mediu Notes este prezentat în figura 1.2. 


1 GED = Gestiunea Electronică a Documentelor 

Figura 1.2 Exemplu de mediu Notes. 


Pentru a înțelege acest mediu este necesară descrierea fiecărui element. 


a) Descrierea componentelor Mediului Notes 
Serverul Domino 

Serverul Domino şsi serverul Notes sunt acelaşi lucru. Odată cu lansarea 
Lotus Notes 4.5 în 1996, Domino a fost îmbunătăţit şi i s-au adăugat funcţionalităţi 
Internet, schimbându-i-se numele. 

Serverul Domino este cel care permite clienţilor Notes să comunice, să 
colaboreze şi să-şi coordoneze activităţile. Serverul controlează accesul la bazele 
de date Notes, controlează comunicațiile, gestionează e-mail-urile, realizează 
replicarea? datelor cu alte servere Domino şi clienţi Notes. Pe scurt, Domino se 
ocupă de toate amănuntele care transformă Notes dintr-o aplicaţie cu o interfaţă 
prietenoasă într-un mediu groupware, unde puteţi schimba date, facil, cu ceilalţi 
membri ai grupului. 


Clientul Notes 

Clientul Notes este ceea ce vedeţi când staţi în faţa calculatorului şi lucraţi 
cu Notes. Este desktopul, pictogramele (icons), bazele de date locale, meniurile, 
documentele, plus tot ce nu vedeţi dar este gestionat de Notes. 

Clienţii Notes arată, practic, la fel pe toate platformele. Puteţi accesa 
aceleaşi date de pe orice client Notes astfel încât, de exemplu, o bază de date 
Notes poate fi folosită de utilizatori pe Windows 95 şi Macintosh. 


Browserul Web 
Lotus Notes este echipat complet pentru Web. Atât timp cât serverul Domino 
este conectat la Internet, puteţi naviga pe Web. 


b) Cum sunt stocate datele Notes _ 

Puteţi vedea Lotus Notes ca o serie de containere, unul în altul. În interiorul 
acestor containere sunt datele pe care le vedeţi ca un document. Ca simplu 
utilizator Notes, trebuie să înţelegeţi fiecare permutare a containerelor. Sunt 


? Replicarea este procesul de sincronizare a datelor în două baze de date, când cele două baze de 
date sunt replici (un tip special de copie) una a celeilalte. Veţi învăţa despre replicare mai târziu. 

câteva concepte care trebuie să vă fie familiare. Astfel, veţi avea o imagine rapidă 
asupra acestor containere şi veţi înţelege elementele cheie. Mediul Notes conţine 
baze de date, acestea conţin formulare şi câmpuri în care sunt afişate datele. 


Notes Environment 
Notes Workspace 
Databases 
Forms 
Fields 


Documents 


Figura 1.3 Organizarea datelor în mediul Notes 


Extensia implicită a bazelor de date Notes este NSF. Aceste baze de date 
conţin formulare (forms) şi vederi (views), împreună cu alte elemente de design. 
Formularele conţin câmpuri (fields), unele vizibile şi altele ascunse. Formularul şi 
câmpurile sale asigură un cadru pentru introducerea datelor care, odată salvate, 
devin un document. Când vizualizaţi un document, datele sunt văzute prin cadrul 
unui formular, nu neapărat acelaşi care a fost folosit la introducerea datelor. 
Aceasta este în esenţă o bază de date Notes. 

Bazele de date Notes diferă de majoritatea bazelor de date pe care le-aţi 
întânit. Bazele de date tradiţionale conţin fişiere şi înregistrări. Însă Notes este 
axat pe documente. O altă diferenţă între Notes şi alte baze de date tradiţionale 
este aceea că majoritatea bazelor de date folosesc un anumit gen de blocare a 
fişierului pentru a menţine integritatea datelor. Notes nu blochează accesul la 
documentele sale. Un singur document poate fi deschis şi editat de mai mulţi 
utilizatori, care lucrează pe aceeaşi bază de date sau pe replici multiple ale bazei 
de date, replici care sunt apoi sincronizate. 

Fişierele NSF (bazele de date) pot fi păstrate în două locuri: pe staţia locala 
de lucru sau pe un disc partajat din reţea care poate fi accesat de serverul 
Domino. 


b1) Utilizarea bazelor de date Notes locale 
Puteţi lucra cu baze de date Notes care sunt depozitate pe staţia de lucru 
locală. În esenţă, puteţi folosi clientul Notes ca un produs de sine stătător şi să 
creaţi baze de date Notes pentru stocarea documentelor, evidenţa numelor şi 
adreselor şi ce mai doriţi. Există totuşi unele reguli pentru bazele de date locale: 
In primul rând, nu puteţi partaja informaţiile direct cu alţi utilizatori dacă 
sunt stocate în baze de date locale. 
Toate accesele partajate au loc prin intermediul unui server Domino. Dacă 
doriţi să partajaţi datele aveţi următoarele opţiuni: 
e faceți o copie bazei de date locale şi distribuiţi-o prin intermediul reţelei, 
astfel încât alt utilizator să o poată utiliza tot local; 

e faceți o copie a bazei de date locale pe un server Domino; 

e faceți o replică a bazei de date locale pe un server Domino. Puteţi crea şi 
actualiza documentele din copia locală şi apoi să replicaţi schimbările pe 
server; 

e trimiteţi documentele prin email către un alt utilizator sau o altă bază de 
date; 

e tipăriţi documentele şi distribuiţi-le ca materiale tiparite. 

Pe scurt, dacă vreţi să partajati date într-o bază de date Notes, baza de date 
trebuie să fie pe serverul Domino. 

Al doilea concept important este să fiți conştienţi de modul diferit de 
tratare a securităţii când este vorba de o bază de date locală pe un client Notes. 

Accesul la diferite elemente de design şi documente într-o bază de date 
Notes este definit în cadrul fiecărei baze de date. Securitatea accesului este 
întotdeauna asigurată când baza de date este pe un server Domino. Oricum, puteţi 
dobândi acces deplin şi acces direct la o bază de date care se află pe un client 
Notes. 

Excepţiile pentru accesul deplin la o bază de date sunt: 

e nu puteţi vedea datele criptate până nu aveţi o cheie de identificare validă 
pentru a debloca datele criptate; 

e controlul accesului poate fi întărit local, caz în care trebuie să aveţi o 
identitate (userID) validă, împreună cu o parolă, pentru a avea acces la baza 
de date. Aceasta este utilă mai ales pentru a proteja bazele de date Notes pe 
un laptop (are poate fi expus furtului),au pe staţiile de lucru pe care lucrează 
mai mult de o persoană. 


b2) Utilizarea bazelor de date Notes pe un server Domino 
Dacă bazele de date Notes sunt pe un server Notes, ele pot fi accesate de 
orice utilizator autorizat Notes. Utilizatorul trebuie să aibă un userID Notes valid 
capabil să acceseze serverul, şi trebuie să aibă acces la directorul unde este 
stocată baza de date. Dincolo de aceasta, capacitatea unui utilizator de a utiliza o 
bază de date Notes este dată de managerul bazei de date şi de tipul de licenţă 
Notes folosită. 
Facilităţi: 
e puteţi lucra cu o bază de date Notes (aflată pe server) prin deschiderea ei 
directă sau prin replicarea locală a acesteia, 
e puteţi lucra cu replica folosind clientul Notes şi apoi sincronizând replica 
locală cu serverul. 
e puteţi replica numai cu o copie a unei baze de date aflată pe server, 
e nu puteţi replica o baza de date Notes aflată pe un alt client Notes. 


c) Securitatea Notes 

Vă amintiţi containerele Notes din figura 1.3 ? Containerul avea câteva 
straturi, inclusiv mediul Notes, desktop-ul, baza de date, formularele, vederile şi 
câmpurile. Acelaşi model se poate aplica când vorbim de securitatea Notes. Figura 
1.4 ilustrează acelaşi model, numai că, de data aceasta, straturile sunt rotite ca 
rotiţele unui cifru, astfel încât accesul la date este blocat. 

Dobândirea accesului la datele Notes necesită cunoaşterea combinației 
corecte de drepturi asupra elementelor de securitate. 


Notes Environment 


Figura nr. 1.4 Model de securitate Notes 


Securitatea este asigurată altfel la nivelul fiecărui strat: 

rețeaua. Inainte de a putea comunica cu un server Domino, aveţi nevoie de 
acces la serviciile de reţea. Acesta, indiferent dacă este vorba de un LAN, un 
WAN, necesită o conexiune dial-up la reţea sau o conexiune Internet; 
serverul Domino. Serverul Domino are propriul său NotesID, la fel ca şi un 
alt utilizator Notes. ServeriD si useriD pe care-l folosiţi trebuie să fie 
compatibile înainte ca serverul să vă lase să deschideţi bazele de date. Cu 
alte cuvinte, trebuie să se autentifice ambele părţi ca elemente ale 
organizaţiei; 

Bazele de date Notes. Fiecare bază de date are propriul său Access Control 
List care determina cine poate să deschidă baza de date şi să lucreze cu 
datele; 

Formularele şi vederile bazei de date. Unele formulare sunt folosite doar 
pentru introducerea datelor, altele doar pentru afişarea lor, iar unele pentru 
ambele scopuri. Anumite vederi pot fi ascunse unor utilizatori. Puteţi 
construi vederi private care să afişeze majoritatea datelor dintr-o bază de 
date, cu excepţia datelor criptate sau cu acces restricţionat; 

Documente. Documentele individuale pot avea diferite setări de securitate, 
bazate pe numele introduse în câmpurile speciale Reader Name şi Autor 
Name, care determină cine poate citi sau edita un document; 

Secţțiunile restricţionate. Unele date pot fi ascunse în secţiuni cu acces 
restricţionat. La aceste documente au acces numai anumiţi utilizatori. De 
exemplu, să presupunem că o bază de date conţine o bibliotecă de propuneri. 
Informaţiile financiare pot fi aranjate într-o zonă restricţionată care este 
afişată doar membrilor departamentului financiar şi echipei manageriale, 
pentru care aceste informaţii sunt cele mai importante; 

Câmpuri. Câmpurile pot fi ascunse în anumite condiţii şi afişate în altele; 
Criptare. Tot documentul sau numai anumite secţiuni ale acestuia pot fi 
criptate. Datele criptate sunt accesibile numai utilizatorilor care au acces la 
o cheie validă de criptare, care decriptează datele. 

Sunt o mulţime de porţi de trecut dar procesul este uşor. Logaţi-vă în reţea. 


Lansaţi Notes. Furnizaţi un userID Notes, dacă Notes nu îl găseşte automat. 
Introduceţi parola. Acum puteţi deschide orice bază de date la care aveţi acces 

autorizat. Numele dv. este luat din userID şi este folosit în toată sesiunea Notes 
pentru a determina ce bază de date puteţi accesa şi ce câmpuri Reader Name şi 
Author Name conţin numele dv. Dacă documentul necesită o cheie de decriptare, 
Notes ia aceasta cheie din userID. Dacă aveţi nevoie să accesaţi o bază de date de 
pe alt server din altă reţea Notes, Notes caută în userID pentru a vedea dacă 
există vreun certificat care să vă dea acest drept. 

Cu alte cuvinte, odată ce aţi intrat în sistem, Notes face restul. 


c1) UserID - identitatea in Notes 

Aţi observat în paragraful precedent că UseriD-ul conţine identitatea dv. în 
mediul Notes şi drepturile pe care le aveţi în Notes. 

UserID-ul dv. a fost creat atunci când administratorul Notes v-a înregistrat 
ca utilizator al sistemului. In acelaşi timp UseriID-ul dv. a fost creat, Notes creind 
în acelaşi timp şi o bază de date pentru e-mailuri, pentru care aveţi rolul de 
manager şi sunteţi singurul utilizator autorizat al bazei de date, deci puteţi intra în 
Public Address Book. 

UseriD-ul dv. este salvat sub forma unui fişier mic, pe care administratorul 
Notes vi-l poate da pe o dischetă sau în directorul de unde poate fi accesat, sau ca 
un fişier ataşat în Public Address Book. Fişierul are în mod implicit numele 
USER.ID 


Notă Puteţi da orice nume acestui fişier, atât timp cât păstraţi extensia .ID. De exemplu, îl 
puteţi redenumi MPOPESCU.ID, dacă vă numiţi Mihai Popescu. 


UserID conţine următoarele informaţii: 
- un număr de licenţă Notes, 
- certificate electronice care indică ce servere Domino şi Notes puteţi accesa, 
- o cheie privată de criptare şi alte chei de criptare care v-au fost acordate, 
- o parolă care vă permite să folosiţi UserID-ul. 

UseriD-ul este folosit pentru a autentifica un utilizator, este necesar la 
începutul unei sesiuni Notes sau la încercarea de a accesa o bază de date locală 
care a fost asigurată. 

Când veţi încerca prima dată să comunicaţi cu un server Domino, o fereastră 
de dialog va fi afişată şi va cere să vă introduceţi parola. 


Notă: Procesul de autentificare poate fi detaliat, întrucât este important de înţeles. 
Implică un dialog între serverul Domino şi clientul Notes. Cele două părţi se identifică 
reciproc, asigurându-se că au ambele acces la certificate care descind din aceeaşi autoritate 
recunoscută şi trec apoi printr-un proces de dovedire, unul către celălalt (sunt într-adevăr 
ceea ce pretind a fi). Aceasta presupune ca fiecare parte să genereze şi să cripteze un 
număr aleator folosind o cheie publică de criptare din Public Address Book, apoi folosind 
cheia privată pentru a decripta datele, dovedind autenticitatea sa către cealaltă parte. 
Cheile private sunt stocate în fişierele UserID şi în ServerID. 


Presupunând că aţi trecut testul de autentificare, aveţi acces la serverul 
Domino şi serviciile sale, ceea ce include abilitatea de a deschide baze de date 
partajate. 


c2) Parola 

Fişierul UseriD trebuie să fie întotdeauna protejat cu o parolă. Lungimea 
minimă a parolei poate fi setată de administratorul Notes, atunci când 
înregistrează un utilizator (lungimea implicită este de opt caractere). 

Este indicat să vă schimbaţi parola care v-a fost atribuită de administratorul 
Notes. Vom vedea mai târziu cum se face asta. 

Parola este “case sensitive”, adică “Popescu” (nu este acelaşi lucru cu 
“popescu”) şi nu poate conţine următoarele caractere: spaţii, virgule, forwared sau 
backslash (/ W, punct şi virgula, semne de exclamare, puncte. In schimb poate 
conţine orice combinaţie de litere şi cifre. 

Parolele în Notes nu se atribuie numai fişierelor UserID. Şi alte fişiere Notes 
pot avea de asemeni parole. Fişierul CERT.ID este folosit pentru înregistrarea 
noilor utilizatori şi a serverelor, fisierul SERVER.ID este folosit pentru a afla care 
este “ID de utilizator” pentru un server în cadrul organizaţiei. 


Atenţie: Parolele sunt criptate într-un mod care nu permite recuperarea lor. Fiţi siguri că vă 
reamintiţi parola! 


c3) Access Control List (Lista de Control a Accesului) 

Privind înapoi, la modelul de securitate, în primul rând aveţi întâi acces la 
serviciile Domino cu UserID-ul Dv. Odată ce aveţi acces la server, puteţi deschide 
baze de date Notes, presupunând că baza de date Access Control List (ACL) vă 
permite să deschideţi baza de date. ACL determină ce pot să facă diferiţi utilizatori 
(inclusiv serverele Domino) cu acea bază de date. 

ACL este folosită pentru a desemna indivizi, grupuri şi severe pe diferite 

nivele de acces, care pot fi: 

e Manager (Manager). Dreptul de acces Manager este necesar pentru a 
modifica ACL sau pentru a şterge o bază de date de pe un sever Domino. 
Managerul are de asemeni toate drepturile acordate Designerilor, Editorilor, 
Autorilor si Cititorilor; 

e Designer (Designer). Dreptul de acces Designer este necesar pentru a 
modifica designul unei baze de date Notes. Designerul are de asemeni toate 
drepturile acordate Editorilor, Autorilor si Cititorilor; 

e Editor (Editor). Drepurile Editorilor permit unui utilizator să creeze sau să 
modifice orice document în baza de date, indiferent cine a creat documentul. 
Editorul are, de asemeni, toate drepturile acordate Autorilor şi Cititorilor; 

e Autor (Author). Drepturile Autorilor permit utilizatorilor să creeze 
documente într-o bază de date Notes şi să modifice documentele pe care le- 
au creat ei înşişi. Mai exact, Autorii pot modifica orice document în care sunt 
listaţi în câmpul Author Name; 

e Cititor (Reader). Dreptul Cititor este necesar pentru a putea citi orice 
document Notes într-o baza de date Notes. Cititorii nu pot crea, modifica sau 
şterge documente; 

e Depozitar (Depositor). Dreptul Depozitar permite unui utilizator să creeze 
documente, dar un Depozitar nu poate vedea nici un document în baza de 
date, nici măcar cele pe care le-a făcut şi le-a salvat el. Acest nivel de acces 
poate fi folosit pentru aplicaţii, de exemplu o căsuţă de sugestii şi sesizări; 

e Fără Acces (No Access). Înseamnă exact ceea ce spune. Baza de date nu 
poate fi pusă pe un desktop Notes şi nu poate fi accesată de utilizatori (sau 
servere) care au No Access. 

Aceasta este numai o listă a posibilităţilor, dar pot fi multe combinaţii. Dacă 
nu puteţi face ceva cu o bază de date, consultaţi ACL (File/Database/Access 
Control în meniu) pentru a vedea ce restricţii a impus managerul bazei de date. 

ACL este în vigoare pentru bazele de date care sunt accesate prin 
intermediul serverului Domino. ACL este valabil pentru bazele de date locale 
numai dacă managerul a definit explicit reguli de securitate pentru toate replicile 
bazei de date. Aceasta înseamnă că numai managerul unei baze de date poate 
şterge acea bază de date din Notes. 

c4) Cartea Publică de Adrese (Public Address Book) 

Public Address Book (PAB) trebuie să fie accesibilă tuturor utilizatorilor 
dintr-o organizaţie şi poate fi considerată centrul nervos al organizaţiei Notes. 
Documentele din PAB definesc toate serverele, utilizatorii şi poziţia lor în cadrul 
organizaţiei. Când vă introduceţi parola şi vă autentificaţi la serverul Domino, 
PAB-ul este cel care vă furnizează cheile publice de criptare. Când trimiteţi un e- 
mail către un alt utilizator, routerul din serverul Domino foloseşte PAB pentru a 
determina unde să livreze emailul. Fără PAB, nu aveţi o organizaţie Notes şi nu 
puteţi schimba date cu alţi utilizatori Notes. 

